Pelec'h ez ez 'ta, Tonton Laou

Pelec'h ez ez 'ta, Tonton Laou zo ur ganaouenn vrezhonek war un ton dañs-tro.

Orin
Dastumet eo bet gant Cheun ar C'hann, ur c'henderv da Wennole ar Menn hervez an akordeoñser Bernard LasbleizCollectif Accordéon Diatonique de Bretagne.

E 1950 e voe embannet gant Emgleo Breiz el levrig Digor an abadenn, hag adembannet e 1985Emgleo Breiz.

An niverenn 509 eo e lec’hienn Per KentelSon ha tonl, ha kinniget evel eus kornad Rostrenenn.

Komzoù
1.
Pelec'h ez ez 'ta, Tonton Laou 
Gant da gozh kazeg rouan ? 
— Kerzhout a ran 'trezek foar Faou 
'Vit he gwerzhañ, ma c'hellan 
— Kamm eo da gazeg paour 
Diaes e vo he gwerzhañ ! 
'Viti, e-lec'h kaout arc'hant 
Kemer va buoc'h gwellañ2.
Pelec'h ez ez 'ta, Tonton Laou 
Da gas da vuoc'h dialan ? 
— Kerzhout a ran 'trezek foar Faou 
'Vit he gwerzhañ, ma c'hellan 
— Me 'gred ez eo klañv-bras 
Ne gavo ket prener ! 
'Vit da relegoù kras 
'Po va femoc'h tener3.
Pelec'h ez ez 'ta, Tonton Laou 
Gant ur pemoc'h 'vel hemañ ? 
— Kerzout a ran 'trezek foar Faou 
'Vit e werzhañ, ma c'hellan 
— Treut eo da bemoc'h kaezh 
'Dalvez ket daou wenneg 
'Vit va gavr mat d'al laezh 
Trok an aotrou reunek4.
Pelec'h ez ez 'ta, Tonton Laou 
Gant Begekig, ker buan ? 
— Kerzout a ran 'trezek foar Faou 
'Vit he gwerzhañ, ma c'hellan 
— Da c'havrig zo biskorn 
Hag he zezh zo dister 
Dao amañ, sko em dorn : 
Da c'havr 'vit va mezher5.
Ar mezher oa kozh ha roget 
Penaos gwerzhañ seurt pilhoù ? 
Met p'edo 'vont d'e daol er mor 
E tigoras e c'henoù : 
— Petra 'oa en e douez ? 
Daouzek mil pemp kant lur ! 
Biskoazh pebezh souezh 
Ha brasañ plijadur !6.
Echu ar foar gant Tonton Laou 
Ha distro da Gêrgongar 
— Penaos eo tremenet an traoù ? 
— Mat-tre, n'az pez ket glac'har 
Gwerzhet eo ar gazeg, 
Setu ur pezh yalc'had : 
Gouest eo ur genaoueg 
D'ober meur a daol mat"
 Notennoù 

Rummad:Kanaouennoù brezhonek